TEDEUM la ANUL NOU 
După săvârşirea Liturghiei zice Diaconul: Binecuvintează stăpâne. 
Preotul: Binecuvântată este Împărăţia a Tatălui şi a Fiului, şi a Sfântului Duh, 
acum şi pururea şi în vecii vecilor, 
corul: Amin. Şi citesc. Veniţi să ne închinăm (de trei ori), şi 
Psalmul 64: Ţie se cuvine cântare, Dumnezeule în Sion, şi [ie se va da 
rugăciune în Ierusalim. Auzi rugăciunea mea; către Tine tot corpul va veni. 
Nelegiuirile ne-au învins; Tu vei curaţi răutăţile noastre. Fericit este acela, pre 
Carele l-ai ales şi l-ai primit, ca să locuiască în curţile Tale. Umplea-ne-vom de 
bunătăţile casei Tale, ale Sfintei Tale Bisericii; minunat eşti întru dreptate. Auzi- 
ne, Dumnezeule Mântuitorul nostru, nădejdea tuturor marginilor pământului, şi a 
celor ce sunt pre mare departe. Cela ce întăreşti munţii cu puterea Ta, încins 
fiind cu tăria. Cela ce turburi adâncul mării, şi potoleşti vuietul valurilor ei. Cela 
ce turburi neamurile şi spăimântezi locuitorii marginilor pământului prin 
semnele Tale; ieşirile dimineţii şi ale serii le veseleşti. Cercetează pământul, şi-l 
adapă, îmbogăţeşte-l cu îndestulare; râul lui Dumnezeu umple-l de ape, găteşte 
hrana lor, care aşa se găteşte. Adapă brazdele pământului, înmulţeşte productele 
lui, veseleşte-l cu picături, ca să răsară. Binecuvintează cununa anului cu 
bunătatea Ta, şi câmpiile Tale să se umple de grăsime. Să abunde frumuseţile 
pustiei, şi dealurile să se încingă cu bucurie. Să se umple câmpiile cu oi şi văile 
să se abunde în grâu; toţi să strige de bucurie şi să cânte. 
Slavă..., Şi acum..., Aliluia, (de trei ori). 
După aceea Diaconul zice ectenia următore: 
Cu pace Domnului să ne rugăm. 
Pentru pacea de sus, şi pentru mântuirea sufletele noastre. Domnului să ne 
rugăm. 
Pentru pacea a toată lumea, pentru bunăstarea Sfintelor lui Dumnezeu Biserici, 


şi pentru unirea tuturor, Domnului să ne rugăm. 


Pentru Sfântă Biserica aceasta, şi pentru cei ce cu credinţă, cu evlavie, şi cu frica 
lui Dumnezeu intră în ea, Domnului să ne rugăm. 

Pentru preaSfințitul Arhiepiscopul şi Mitropolitul (sau Episcopul) nostru (N), 
pentru cinstita preoţie, cea întru Hristos Diaconie, pentru tot clerul şi poporul, 
Domnului să ne rugăm. 

Pentru preaevlaviosul şi de Hristos iubitorul Domnitorul nostru Carol I-iu, 
Regele României; pentru soția sa Elisabeta Doamna şi Regina, şi pentru toată 
augusta lor familie, şi pentru tot palatul şi oastea lui, Domnului să ne rugăm. 
Pentru ca să-i ajute, şi să supună sub picioarele lui pre tot vrăjmaşul şi rebelul, 
Domnului să ne rugăm. 

Pentru oraşul acesta, şi pentru toate cetăţile, satele, ţările, şi pentru cei ce cu 
credinţă locuiesc într-însele, Domnului să ne rugăm. 

Pentru ca cu milostivire să primească actuala mulțumire şi rugă a noastră 
nevrednicilor robilor Săi întru Supracerescul Său jertfelnic, şi cu misericordie să 
ne miluiască, Domnului să ne rugăm. 

Pentru ca bine primite să fie rugăciunile noastre şi să ierte nouă şi la tot poporul 
Său toate greşalele cele de voie şi cele fără de voie din răutate făcute de noi în 
anul trecut, Domnului să ne rugăm. 

Pentru ca să binecuvinteze începutul şi petrecerea anului acestuia cu harul iubirii 
Sale de oameni; şi să ne dăruiască timpuri paşnice, aere bine temperate, şi viaţă 
fără păcate cu sănătate şi cu îndestulare, Domnului să ne rugăm. 

Pentru ca să depărteze de la noi toată mânia Sa cea cu dreptul pornită asupra 
noastră, Domnului să ne rugăm. 

Pentru ca să alunge de la noi toate patimile cele stricătoare de suflet, şi 
obiceiurile cele corupte; şi să sădească frica Sa întru inimile noastre, spre 
împlinirea poruncilor lui, Domnului să ne rugăm. 

Pentru ca să înnoiască duhul cel drept în interiorul nostru, şi să ne întărească 
întru credinţa ortodoxă, şi să ne facă grabnici spre lucrarea faptelor celor, bune, 


şi spre împlinirea tuturor poruncilor Lui, Domnului să ne rugăm. 


Pentru ca să răpună toate eresurile şi dezbinările, şi să planteze pretutindeni 
dreapta credinţă şi evlavia, şi să întoarcă la cunoştinţa adevărului Său pre toți cei 
depărtaţi de la credinţa cea dreaptă, şi să-i unească cu Sfânta Biserica Sa cea 
ortodoxă, Domnului să ne rugăm. 

Pentru ca să izbăvească Sfânta Sa Biserică, şi pre noi pre toți de supărarea, 
primejdia, urgia şi nevoia şi de toţi vrăjmaşii văzuţi şi nevăzuţi, şi pre noi 
credincioşii Săi, să ne fortifice totdeauna cu sănătate, cu zile îndelungate şi cu 
pace prin întrarmarea Sfinţilor Săi Îngeri, Domnului să ne rugăm. 

Apără, mântuieşte, miluieşte şi ne păzeşte pre noi Dumnezeule cu harul Tău. 

Pre Preasfânta, curata, preabinecuvântata, slăvita Stăpâna noastră, Născătoarea 
de Dumnezeu, şi pururi Fecioara Maria, cu toţi Sfinţii pomenind-o. 

Pre noi înşine şi unul pre altul, şi toată viaţa noastră, lui Hristos Dumnezeu să o 
predăm. 

Corul: Ție Doamne 

Preotul eschiamă: Că Ție se cuvine toată slava, cinstea şi închinăciunea, Tatălui, 
şi Fiului şi Sfântului Duh, acum şi pururea şi în vecii vecilor. 

Corul: Amin. 

Apoi: Dumnezeu este Domnul..., 

şi troparele acestea, glasul al 4-lea: Mulţumitori fiind noi nevrednicii robii Tăi 
Doamne, pentru binefacerile Tale cele mari, ce au fost asupra noastră, slăvind 
Te lăudăm, binecuvântăm, mulţumim, cântăm şi mărim misericordia Ta, şi cu 
dragoste strigăm Ție: Binefăcătorule Mântuitorul nostru, slavă Ție. 

Mărire... glasul al 3-lea 

De binefacerile şi darurile Tale ca nişte robi netrebnici învrednicindu-ne în dar, 
Stăpâne cu zel alergând la Tine, mulţumire îți aducem după putere, şi slăvindu- 
Te ca pre binefăcătorul şi plăsmuitorul strigăm: slavă Ție, Dumnezeule 
Preaîndurate. 


Și acum... glasul al 2-lea 


Făcătorule a toată făptura, Carele ai pus timpurile şi anii întru Stăpânirea Ta, 
binecuvintează cununa anului bunătăţii Tale, Doamne, păstrând în pace pre 
Domnitorul, şi cetatea Ta cu rugăciunile Născătoarei de Dumnezeu, şi ne 
mântuieşte. 

Diaconul: Să luăm aminte. 

lereul: Pace tuturor. 

Cititorul: Şi duhului tău. 

Diaconul: Înţelepciune, să luăm aminte. 

Prochimen, glasul al 4-lea 

Cânta-voi Domnului Binefăcătorului meu, şi voi cânta numele Domnului celui 
Preaînalt. 

stih: Bucurase-va inima mea de mântuirea Ta. 

Apoi citeşte Apostolul din I-a epistolă către Timotei: 2;1-6. 

Fiule Timotei, rog înainte de toate, să faceţi rugăciuni, cereri, rugăminți, 
mulțumiri, pentru toți oamenii, pentru împăratul, şi pentru toți cei ce sunt în 
dregătorii, ca să petrecem viaţă lină şi paşnică, întru toată evlavia şi curăţia. Căci 
aceasta este bine şi plăcut înaintea Mântuitorului nostru Dumnezeu, Carele 
voieşte să se mântuiască toţi oamenii, şi să vină la cunoştinţa adevărului. Că 
unul este Dumnezeu şi unul mijlocitorul între Dumnezeu şi oameni, omul lisus 
Hristos, Carele s-a dat pre sine răscumpărare pentru toţi. Căruia este cinstea şi 
slava în vecii vecilor, Amin. 

Iereul: Pace ţic: 

Cititorul: Şi duhului tău, 

Diaconul: Înţelepciune. 

Cititorul: Aliluia, glasul al 4-lea. 

Apoi Diaconul: Şi pentru ca să ne învrednicim noi a asculta Sfânta Evanghelie, 
pre Domnul Dumnezeu să-L rugăm. 

Corul: Doamne miluieşte, (de trei ori). 


Diaconul: Înţelepciune, drepţi să ascultăm Sfânta Evanghelie, 

lereul: Pace tuturor, 

Corul: Şi duhului tău, 

lereul: Din Sfânta Evanghelie de la Luca citire. 

Corul: Slavă Ție Doamne, slavă Ţie. 

Diaconul: Să luăm aminte, 

şi îndată lereul: citeşte Evanghelia de la Luca cap. 4;16-22. 

În timpul acela venit-a lisus în Nazaret, unde era crescut, şi a intrat după 
obiceiul său în ziua sâmbetei în Sinagoga, şi s-a sculat să citească. ŞI au dat Lui 
cartea profetului Isaia, şi deschizând cartea a aflat locul, unde era scris: Duhul 
Domnului peste Mine, pentru care M-a uns, a bine vesti săracilor M-a trimis, a 
vindeca pre cei zdrobiți cu inima, a predica iertare celor captivi, şi orbilor 
vedere, a libera întru uşurare pre cei sfărâmaţi, a predica anul Domnului cel 
primit. Şi închizând cartea, dându-o servitorului, a şezut. Şi ochii tuturor în 
Sinagogă era privind spre Dânsul. Şi a început a grăi către dânşii: Că astăzi s-a 
plinit Scriptura aceasta întru urechile voastre. Şi toţi îl mărturiseau, şi se mirau 
de cuvintele harului, ce ieşeau din gura Lui. 

Corul: Slavă ŢȚie, Doamne, slavă ie. 

Îndată Diaconul zice ectenia aceasta: 

Să zicem toţi din tot sufletul, şi din tot cugetul nostru să zicem; 

Corul: Doamne miluieşte (de trei ori) 

Doamne Atotţiitorule Dumnezeul părinţilor noştri, rugămu-ne ie, auzi-ne şi ne 
miluieşte. 

Corul: Doamne miluieşte (de trei ori) 

Miluieşte-ne, Dumnezeule, după mare mila Ta, rugămu-ne ie, auzi-ne şi ne 
miluieşte. 

Corul: Doamne miluieşte (de trei ori) 

Încă ne rugăm pentru preaevlaviosul şi de Hristos iubitorul Domnul nostru Carol 
I-iu Regele României, pentru soţia sa Elisabeta Doamna şi Regina, şi pentru 


toată augusta lor familie, şi pentru stăpânirea, învingerea, continuitatea, pacea, 

sănătatea, mântuirea lor, şi pentru ca Domnul Dumnezeul nostru mai ales să-i 
ajute, şi să supuie sub picioarele lui pre tot vrăjmaşul şi rebelul. 

Corul: Doamne miluieşte (de trei ori) 

Încă ne rugăm pentru Arhiepiscopul şi Mitropolitul (sau Episcopul) nostru (N) şi 
pentru toţi cei întru Hristos fraţii noştri. 

Corul: Doamne miluieşte (de trei ori) 

Mulţumind cu frică şi cu cutremur misericordiei Tale, ca nişte, robi netrebnici, 
Mântuitorule şi Stăpânul nostru Doamne, pentru binefacerile Tale, ce ai revărsat 
cu abundență asupra robilor Tăi; procedăm şi proaducem Ţie doxologie ca lui 
Dumnezeu, şi cu umilinţă strigăm; izbăveşte din toate nevoile pre robii Tăi, şi ca 
Milostiv totdeauna împlineşte spre bine dorinţa noastră a tuturor, cu sârguinţă ne 
rugăm Ţic, auzi-ne şi ne miluieşte. 

Corul: Doamne miluieşte (de trei ori) 

Pentru ca să binecuvintezi cu bunătatea Ta cununa anului ce a sosit, şi să 
domoleşti întru noi toate vrăjmăşiile, neorânduielile, şi luptele lăuntrice; şi să ne 
dai pace, dragoste tare şi nefăţarnică, armonie bine tocmită şi viaţă virtuoasă, 
rugămu-Te Atotbunule Doamne, auzi-ne şi ne miluieşte. 

Corul: Doamne miluieşte (de trei ori) 

Pentru ca să ne dai ploi bine temperate, timpurii şi târzii, rouă producătoare, 
vânturi măsurate şi bine temperate, şi să strălucească căldura soarelui, rugămu- 
Te Atotîndurate Doamne, auzi-ne şi ne miluieşte. 

Corul: Doamne miluieşte (de trei ori) 

Pentru ca să pomeneşti Sfântă Biserica Ta, să o întăreşti, să o împuterniceşti, să 
o răspândeşti, şi să o împaci, şi să o păzeşti în veci nevătămată de porțile iadului, 
şi neînvinsă de toate cursele vrăjmaşilor celor văzuţi şi celor nevăzuţi, rugămu- 
Te, Atotţiitorule Stăpâne, auzi-ne şi ne miluieşte. 

Corul: Doamne miluieşte (de trei ori). 

Pentru ca în anul acest viitor, şi în toate zilele vieţii noastre, să ne izbăvim noi de 


foamete, de epidemie, de cutremur, de potop, de grindină, de foc, de sabie, de 

supra venirea celor de alt neam, şi de războiul lăuntric, şi de toată plaga mortală, 
şi de supărare şi de nevoie, rugămu-Te Misericorde Doamne, auzi-ne şi ne 
miluieşte. 

Iereul eschiamă: 

Auzi-ne, Dumnezeule  mântuitorul nostru, nădejdea tuturor marginilor 
pământului, şi a celor ce sunt pre mare departe, şi Milostive, Milostiv fii, 
Stăpâne, pentru păcatele noastre, şi ne miluieşte; că Milostiv şi lubitor de 
oameni Dumnezeu eşti, şi Ţie slavă înălțăm Tatălui, şi Fiului, şi Sfântului Duh, 
acum, şi pururea, şi în vecii vecilor. 

Corul: Amin. 

Diaconul: Iară şi iară plecând genunchii, Domnului să ne rugăm. 

Iar Preotul citeşte rugăciunea următoare: 

Stăpâne Doamne Dumnezeul nostru, izvorule al vieţii şi al nemuririi, Făcătorule 
a toată făptura cea văzută şi nevăzută, Carele ai pus timpurile şi anii întru 
Stăpânirea Ta, şi dirigi toate cu pronia Ta cea cerească şi tot bună. Mulţumimu- 
Ți pentru îndurările Tale, care le-ai făcut admirabile asupra noastră în timpul 
trecut al vieţii noastre, rugămu-Te, Atotîndurate Doamne binecuvintează cununa 
anului ce a sosit, cu bunătatea Ta; păstrează pre iubitul robul Tău Domnitorul 
nostru Carol I-iu Regele României, şi pre soţia sa Elisabeta Doamna şi Regina, 
şi pre toată augusta lor familie. Înmulţeşte zilele vieţii lor întru sănătate 
neclătită, şi le dăruieşte propăşire întru toate virtuțile. Dă de sus bunătățile Tale, 
şi la tot poporul Tău sănătate şi mântuire, şi întru toate bună sporire. Sfântă 
Biserica Ta, cetatea aceasta, şi toate cetăţile şi ţările, izbăveşte-le de toată reaua 
întâmplare, dăruindu-le pace şi neturburare, ca să ne învredniceşti totdeauna a 
proaduce mulţumire Ție Părintelui Celui fără de început, cu Unul-Născutul Tău 
Fiu, cu Sfântul şi de-viaţăfăcătorul Tău Duh, lui Dumnezeu celui slăvit întru o 
fiinţă, şi a cânta Preasfântul Tău nume. 

Apoi eschiamă: Slavă Ție binefăcătorului nostru, în vecii vecilor. 


Corul: Amin. 


Și îndată cântă doxologia cea mare, adică: 

Slavă întru cei de sus lui Dumnezeu..., 

sau în locul ei, imnul Sfântului Nicetas Episcopul Remesianei: 

Pre Tine Dumnezeule Te lăudăm, Pe Tine, Doamne, Te mărturisim 

Pe Tine veşnicule Părinte, tot pământul Te cinsteşte, Ție, toţi îngerii, cerurile şi 
toate puterile Ţie Heruvimii şi Serafimii cu glas neîncetat îți strigă Sfânt, Sfânt, 
Sfânt, Domnul Dumnezeu Savaot! Pline sunt cerurile şi pământul de mărirea 
slavei Tale; Pe Tine Te laudă ceata slăvită a apostolilor, Mulțimea vrednică de 
laudă a proorocilor, Oştirea îmbrăcată în alb a mucenicilor, Pe Tine Sfânta 
Biserică Te mărturiseşte pe întregul pământ, Tată al nesfârşitei măriri, Pe 
adevăratul Fiul Tău, Unul Născut, care trebuie cinstit Și pe Sfântul Duh 
Mângâietorul. 

Tu, Hristoase, Împărat al slavei Tu eşti Fiul veşnic al Tatălui, Tu, Care aveai să 
Te întrupezi în om pentru a-l mântui Nu Te-ai temut de pântecele Fecioarei; Tu, 
după ce ai biruit actul morţii, ai deschis credincioşilor Împărăţia cerurilor Tu stai 
de-a dreapta Lui Dumnezeu, în slava Tatălui. Credem ca vei veni Judecător! 
Aşadar, Te rugăm, vino în ajutorul robilor Tăi Pe care i-ai răscumpărat cu 
preţiosul Tău sânge, Dăruieşte-le slava veşnică cu sfinții Tăi, Mântuieşte, 
Doamne, poporul Tău şi binecuvintează moştenirea Ta Şi condu-i pe ei şi-i 
înalţă până în veacul veacului. 

Învredniceşte-ne, Doamne, în ziua aceasta fără de păcat să ne păzim noi 
Mântuieşte-ne pe noi, Doamne, miluieşte-ne pe noi 

Fie, Doamne, mila Ta spre noi, precum am nădajduit întru Tine, Întru Tine am 
nădăjduit, Doamne, să nu mă ruşinez în veac. Amin. 

iar după sfârşirea lui, Diaconul: Înţelepciune. 


lereul:Preasfântă Născătoare de Dumnezeu mântuieşte-ne..., 


Corul: Cuvine-se cu adevărat să te fericim, Născătoare de Dumnezeu, cea 


pururea fericită şi prea nevinovată şi Maica Dumnezeului nostru. Ceea ce ești 


mai cinstită decât heruvimii şi mai mărită fără de asemănare decât serafimii, 
care fără stricăciune pe Dumnezeu Cuvântul ai născut, pe tine, cea cu adevărat 


Născătoare de Dumnezeu, te mărim. 

lereul: Slavă Ţie Hristoase Dumnezeule, nădejdea noastră, slavă ie. 

Corul: Slavă..., Şi acum..., Doamne miluieşte, (de trei ori), binecuvintează, 
lereul: Cela ce cu corpul a binevoit a se tăia împrejur pentru mântuirea noastră, 
Hristos Adevăratul Dumnezeul nostru, pentru rugăciunile Preacuratei Maicii 
Sale, şi ale tuturor Sfinţilor, să ne miluiască şi să ne mântuiască, ca un Bun şi 
Iubitor de oameni. 

Iar Diaconul eschiamă. 

Preaevlaviosului şi de Hristos iubitorului Domnul nostru Carol I-iu, Regele 
României, şi soţiei sale Elisabeta Doamna, şi Regina, şi augustei lor familii, dă- 
le, Doamne, zile bune şi îndelungate, viaţă paşnică, sănătate, mântuire, şi întru 
toate bună sporire, iar asupra vrăjmaşilor victorie, şi-i păzeşte întru mulți ani. 
Corul cântă: Mulţi ani (de trei ori) 

Diaconul polihroniază iarăşi: 

Preasfințitului Arhiepiscopului şi Mitropolitului (sau Episcopului) nostru (N) dă- 
i, Doamne, zile îndelungate şi bună sporire întru dreapta predicare a cuvântului 
adevărului Tău, şi întru conducerea turmei celei cuvântătoare pre calea 
mântuirii, şi-l păzeşte întru mulți ani. 

Corul cântă: Mulţi ani (de trei ori) 

Diaconul polihroniază a treia oară: 

Binecredinciosului şi îndreptătorului sfat, căpeteniilor cetăților, la toată 
iubitoarea de Hristos oaste, tuturor ortodocșilor creştini, ce s-au adunat la 
această Sfântă serbare: dă-le Doamne zile îndelungate, pace şi sănătate, şi 

întru toate bună sporire, şi păzeşte întru mulţi ani. 


Corul cântă: Mulţi ani (de trei ori) 


